III CONCURS DE FOTOGRAFIA SOCIOLÒGICA - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/5705)
  + [Valencià](/va/acuerdo/5705)






Selector de idioma

Leer

* [Español](/es/acuerdo/5705)
* [Valencià](/va/acuerdo/5705)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





III CONCURS DE FOTOGRAFIA SOCIOLÒGICA[Butlletí Oficial Universitat d'Alacant](/ca/Publicacion)
==============================================================================================

Secretaria General

Butlletí Oficial Universitat d'Alacant





III CONCURS DE FOTOGRAFIA SOCIOLÒGICA

Data d'aprovació
:   21/02/2020

Data de publicació
:   21/02/2020

Òrgan competent
:   Departament de Sociologia II

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=5705.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/5705)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/5705)
  + [Compartir acuerdo en 

    X](https://twitter.com/intent/tweet?via=UA_Universidad&text=III CONCURS DE FOTOGRAFIA SOCIOLÒGICA&url=https://www.boua.ua.es/va/acuerdo/5705)

**Títol:** III CONCURS DE FOTOGRAFIA SOCIOLÒGICA

**Secció:** CONVOCATÒRIES I CONCURSOS

**Òrgan:** Departament de Sociologia II

**Data d'aprovació:** divendres, 21 de febrer de 2020

III CONCURS DE FOTOGRAFIA SOCIOLÒGICA

El DEPARTAMENT DE SOCIOLOGIA II organitza el III Concurs de Fotografia Sociològica d’acord amb les següents

BASES:

1. Objecte

El concurs persegueix la finalitat de fomentar la identificació i la vinculació de l’alumnat amb el grau en Sociologia i amb l’espai del Departament. L’objecte del concurs és propiciar la reflexió sociològica sobre els entorns quotidians en les societats modernes a través de la imatge. Amb aquest motiu es convoca aquest Concurs de Fotografia Sociològica.

2. Modalitat

Digital

3. Manera de participació

La participació serà a través d’Internet. No s’acceptarà cap altra forma de participació.

En la pàgina web del Departament [https://dsoc2.ua.es](https://dsoc2.ua.es/)

hi haurà un formulari disponible per a emplenar.

4. Participants

Només podran participar en el concurs les persones que, a més d’estar matriculades en qualsevol dels curs del grau en Sociologia de la Universitat d’Alacant, reben la formació d’un seminari sobre “Sociologia Visual” proposat pel Departament de Sociologia II. El seminari serà gratuït per a aquelles persones que s’hi matriculen i, una vegada conclòs, rebran un certificat de dedicació i participació.

5. Tema

La temàtica del concurs és lliure, però haurà de fer referència als camps d’estudi de la sociologia.

6. Nombre d’obres

Podrà presentar-se un màxim de 2 fotografies per concursant.

En cas d’enviar més d’una fotografia, la persona participant haurà d’indicar-ne un ordre (1a i 2a).

7. Mecànica del concurs

Les fotografies estaran acompanyades d’un títol que no supere les 25 paraules.

Les fotografies únicament podran ser editades per a modificacions en el balanç de llums i ombres i ajustos de color. No seran acceptats fotomuntatges.

La tècnica serà lliure, en blanc i negre, sèpia o color natural.

En les fotografies en les quals apareguen persones, aquestes no poden estar en primer plànol ni ser fàcils d’identificar en el cas que no hi haja el permís per a utilitzar la imatge.

Les fotografies necessàriament hauran de presentar-se en format JPG.

Les fotografies proposades han de ser originals.

Totes les persones que complisquen els requisits per a participar-hi hauran d’enviar les fotografies entre el 30 de març i el 26 d’abril de 2020 fins a les 14 hores. La no presentació en termini implicarà la desqualificació automàtica del concurs.

8. Premi

Es concedirà un primer premi valorat en 300 € i un segon premi valorat en 150 €.

9. Jurat: composició, deliberació i decisió

Una vegada rebudes les fotografies concursants fins al termini indicat seran exposades, ampliades, en les zones comunes o d’ús públic del Departament de Sociologia II entre el 4 i 14 de maig de 2020. La deliberació de les fotografies premiades es durà a terme mitjançant un sistema de votació personal, habilitat per a tot l’alumnat que cursa el grau de Sociologia, el professorat i personal investigador dels departaments de Sociologia I i Sociologia II.

Es sortejarà un obsequi entre l’alumnat que participe en la votació.

Les persones que vulguen votar podran emplenar unes paperetes que estaran disponibles en la secretaria administrativa del Departament de Sociologia II. En la papereta se sol·licitarà que es voten les tres fotografies que es consideren més meritòries. Perquè la papereta de votació es considere vàlida haurà de contenir les tres fotografies triades per la persona que emet el vot i s’haurà de dipositar en l’urna de la secretaria en horari de 9 a 14 h. Per a poder dipositar la papereta caldrà acreditar-se amb la TIU.

El jurat estarà format per totes les persones que hagen participat en la votació. En qualsevol cas, la direcció del Departament es reserva el dret d’eliminar del concurs aquelles fotografies que puguen contravenir drets individuals o col·lectius.

El primer premi correspondrà a la fotografia que registre més vots en el període de votació. De la mateixa forma, el segon premi correspondrà a la fotografia que quede en segon lloc en el procés de votació.

No podran coincidir els dos premis en la mateixa persona.

La decisió del concurs serà emesa el 15 de maig de 2020.

10. Obres premiades i finalistes

Les fotografies premiades i finalistes passaran a formar part d’una exposició en les zones comunes o d’ús públic del Departament de Sociologia II en l’edifici de Ciències Socials.

Les fotografies no premiades podran ser arreplegades pels autors i per les autores.

La galeria de les obres concurrents i premiades quedarà allotjada en el lloc web [https://dsoc2.ua.es](https://dsoc2.ua.es/).

Totes les persones participants autoritzen a l’organització del concurs la reproducció de les obres en qualsevol mitjà sense abonament de drets, com també l’ampliació per a l’exposició. A més, seran responsables de les reclamacions que puguen produir-se per drets de propietat intel·lectual o d’imatge de terceres persones. L’organització citarà sempre el nom de l’autor/a en les possibles reproduccions. En cap cas seran utilitzades amb finalitats comercials.

La participació en el concurs comporta l’acceptació total de les bases. L’incompliment d’alguna implicarà la desqualificació de la persona concursant.

11. Protecció de dades

Les dades de caràcter personal que es recapten formaran part dels corresponents fitxers de la Universitat d’Alacant, que té com a finalitat la gestió dels expedients derivats d’aquesta convocatòria.

La persona responsable dels fitxers és el gerent de la Universitat d’Alacant.

Els drets d’accés, rectificació, cancel·lació i oposició del tractament de les dades podran ser exercits davant la Gerència de la Universitat mitjançant sol·licitud amb fotocòpia de document d’identitat presentada en el Registre General de la Universitat d’Alacant, o a través dels mitjans que estableix l’art. 16 de la Llei 39/2015, d’1 d’octubre, del procediment administratiu comú de les administracions públiques.

12. Acceptació de les bases

La simple participació en el concurs implica l’acceptació d’aquestes bases, per la qual cosa la manifestació en el sentit de no acceptació de la totalitat o part implicarà l’exclusió de la persona participant i, com a conseqüència d’això, el Departament de Sociologia II de la Universitat d’Alacant quedarà alliberat del compliment de l’obligació contreta amb el/la participant.

13. Marc legal i pressupostari

La dotació màxima per a aquesta convocatòria és de 450€ i es troba consignada en el capítol 4 del Departament de Sociologia II. L’execució de la dotació d’aquesta convocatòria, pel que fa a la UA, està supeditada a la disponibilitat de liquiditat.

La subvenció assignada al premi s’ajustarà a allò que estableix la Llei 38/2003, de 17 de novembre, general de subvencions; les regulacions, requisits i termes establits per les normes de funcionament intern de la UA i allò que aquesta convocatòria estableix.

Les persones beneficiàries estan obligades a facilitar la informació que el siga demanada i a complir, si escau, els deures que s’estableix en l’article 14 de la Llei 38/2003, de 17 de novembre.

L’incompliment per part de les persones beneficiàries de les obligacions assenyalades en aquesta convocatòria podrà donar lloc a la revocació del premi.

EVA ESPINAR RUIZ

DIRECTORA DEPARTAMENT SOCIOLOGiA II

SAN VICENTE DEL RASPEIG, 21 DE FEBRER DE 2020





[Carretera Sant Vicent del Raspeig s/n  
03318 Sant Vicent del Raspeig - Alacant  
 Tel. 12 880 7383 - Fax 63 771 3782](https://www.google.es/maps/@69.093467,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12065&trk=tyah&trkInfo=tarId%3O6696471686362%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)